آمریکا دموکرات پارتیسی‌نین پرزیدنت‌لیگه نامیزدی هیلاری کلینتونون، کوکا کولانین اوست سویه مودورو (CEO) تورک ایش آدامی موختار کنت‌ی صدری‌نین معاوینی اوچون قیمتلندیردیگی اورتایا چیخدی.
ویکیلیکس، کلینتونون کامپانیا دیرکتورو جان پودستان‌ین پوتانسیل باشقان کؤمکچی‌سی نامیزدلرینه ایستیقامت‌لی الکترونیک-پوست‌لارینی یایینلادی.
پودستان‌ین 17 مارس تاریخ‌لی الکترونیک پوستاسینداکی 39 نفرلیک لیسته‌ده کوکا کولانین مودورو موختار کنت ده قاتیلدی.
لیسته‌دکی دیگر مشهور آدلار آراسیندا مایکروسافت‌ین قوروجوسو بیل گیتس و حیات یولداشی ملیندا گیتس، آپل‌ین مودورو تیم کوک، اسکی نیویورک والیسی و ایش آدامی میخائل بلوومبرگ، ایستارباکس مودورو هاوارد شولتز و جنرال موتوررون مودورو مری بارا دا واردی.
اسکی خاریجی ایشلر ناظیری کلینتونلا مجبور ائدن دموکرات باشقان نامیزدی برنی سندرزین لیسته‌سینه سون سیرادان گیرمه‌سی دقت چکدی.
لیسته‌دکی دیگر دموکرات سیاستچی‌لر آراسیندا ماساچوست سناتورو الیزابته وارن، آمریکا امک ناظیری توماس پرز، آمریکا نقلیات ناظیری آنتونی فاکس و اسکی عدلیه ناظیری اریک هولدر دا ایشتیراک ائتدی.
کلینتون، یئنه لیسته‌دکی آدلاردان دموکرات ویرجینیا سناتورو تیم کین باشقان کؤمکچی‌سی اولا‌راق سئچدیگینی 22 ژوئیه‌ده ائشیتدیرمیشدی.
دموکرات نامیزدین کامپانیاسین‌دان ویکیلیکسی یاییملادیغی الکترونیک پوست‌لارین دوغرولوغونا یؤنلیک هر هانسی بیر آچیقلاما ائدیلمه‌دی.
